Vedtekter

***For:*****Tyristrand Landsbyforening**

***Stiftet:***  *8. mai 2001*

***Vedtatt:*** *8. mai 2001 med senere endringer*

***Senere endringer:*** *Revisjon nr. 1 –**28. februar 2002 (endring av § 6.1)*

 *Revisjon nr. 2 – 10. mars 2010 (ny § 2.5 og tillegg til §10.1).
 Revisjon 3 – 10. mars 2021 – omfattende redigering og endringer*
 *Revisjon 4 vedtatt på ekstraordinært årsmøte 8.november 2023 ifm.*  *overdragelse av Klokkergården*

*Forslag til Årsmøtet 2025 ang endret tekst er merket med rødt*

#### § 1. Navn og formell status

* 1. Foreningens navn: Tyristrand LandsByforening
	2. Foreningens organisasjonsnummer er 983991173
	3. Formell status er en forening med medlemmer

#### § 2. Formål og virkemidler

* 1. Foreningen skal arbeide for utvikling og trivsel i område som nevnt i § 3.1 under*.*
	2. Foreningen skal være et uttalelses- og samarbeidsorgan overfor kommunen og andre instanser.
	3. Foreningen skal eie, drive og videreutvikle Klokkergården Aktivitetshus, en historisk bygning fra 1864, som et allment forsamlingslokale
		1. Klokkergården vil også leies ut til lokale foreninger og lag, kunsthåndverkere og lignende, som bidrar til at Klokkergården blir et kulturelt og sosialt møtested i bygda
		2. Klokkergården leies også ut til private tilstelninger
		3. Uteområdene søkes opparbeidet til et parkmessig preg med tanke på allmennyttig bruk. Tyristrand LandsByforening kan knytte til seg samarbeidspartnere som etter avtale planlegger og utvikler arealet.
	4. Foreningens styre kan samarbeide med andre personer, foreninger, institusjoner eller virksomheter i saker av felles interesse.
	5. Foreningen er partipolitisk uavhengig.
	6. Foreningen kan opprette (og nedlegge) komiteer og ad hoc-grupper til hjelp i sitt arbeid, ref. § 5.3. Formål og eventuelle vedtekter for slike komiteer kan ikke stå i motstrid til vedtektene her.

**§ 3. Foreningens geografiske og tematiske område**

* 1. Foreningen skal ha hele det geografiske området som dekkes av postadresse Tyristrand som sitt virkefelt.
	2. Foreningen skal arbeide med temaer og tiltak til fordel for befolkningen.
	3. Foreningen skal ha som mål å arrangere minst ett folkemøte i året.

#### § 4. Medlemskap og kontingent

* 1. Enhver som har adresse Tyristrand kan bli medlem. Vedkommende må godta foreningens vedtekter og formål og må også betale den til enhver tid fastsatte kontingent. Medlemskapet er først gyldig fra den dag kontingenten er betalt. For å ha stemmerett på årsmøtet, må kontingenten være betalt innen den fristen som styret har satt.
	2. Medlemmer som handler i strid med foreningens formål eller opptrer på en måte som skader foreningens renomme, kan ekskluderes. Avgjørelse må fattes/godkjennes av års-møtet.
	3. Ved utmelding refunderes ikke innbetalt kontingent.
	4. Årsmøtet fastsetter medlemskontingenten for neste kalenderår.

#### § 5. Årsmøtet

* 1. Foreningens øverste myndighet er årsmøtet. Ordinært årsmøte holdes senest 1. april*.*Tid og sted bestemmes av styret og gjøres kjent med minst 4 ukers varsel. Forslag må være sendt styret innen 3 uker før årsmøtedato*.* Innkallingen skal angi de saker som skal behandles på årsmøtet, og skal sendes ut 2 uker før årsmøtedato.
	2. Alle foreningens medlemmer har adgang til årsmøtet. Årsmøtet er vedtaksdyktig med det antall medlemmer som møter. Ingen har mer enn en stemme. Stemmegivning kan dog skje ved fullmakt. Et medlem kan ikke være fullmektig for mer enn ett annet medlem. Fullmakt må være skriftlig.
	3. Årsmøtet behandler
* Årsmelding
* Revisorbekreftet regnskap
* Budsjett, herunder fastsettelse av kontingent
* Planer for kommende år
* Innkomne forslag
* Valg av:
* Leder
* 5 styremedlemmer
* 3 varamedlemmer (1., 2. og 3. varamann)
* Revisor
* Valgkomite
* Eventuelle grupper/komiteer.
	1. Det velges dirigent til å lede årsmøtet, samt referent. Dirigenten behøver ikke være medlem i foreningen.
	2. Det velges 2 personer til å underskrive protokollen.
	3. Stemmegivning: Med mindre annet er bestemt, skal vedtak for å være gyldig være truffet med alminnelig flertall av de avgitte stemmene. Blanke stemmer skal anses som ikke avgitt.
	4. Valgkomiteens forslag legges frem på årsmøtet.
* Leder velges for ett år av gangen.
* Styremedlemmer og varamedlemmer velges for 2 år av gangen.
* Revisor velges for ett år.
* Medlemmer til valgkomiteen velges for 2 år.
* Dersom varamedlem overtar styreverv etter avgått styremedlem, overtar de
valgperioden til styremedlemmet.
	1. Personvalg foretas enkeltvis. Ved forslag på mer enn en kandidat velges den som har fått flest stemmer blant kandidatene (relativt flertall).

#### § 6. Ekstraordinært årsmøte

6.1 Ekstraordinært årsmøte skal avholdes når styret finner det påkrevd eller når minst 10 % av medlemmene (registrert ved siste årsmøte) kommer med skriftlig krav om det.
Innkalling og avvikling følger samme prosedyre som ved ordinært årsmøte, jfr. § 5.1, *men med innkallingsfrist på minst 14 dager.*

**§ 7. Foreningens ledelse (styret) og organisasjon**

* 1. Foreningen ledes av et styre som er foreningens øverste myndighet mellom årsmøtene. Styret konstituerer seg selv. Varamedlemmene innkalles ved forfall. Ved behov utvides styremøter med komitelederne med tale- og forslagsrett.
	2. Styret skal
* iverksette årsmøtets vedtak og bestemmelser.
* stå for foreningens daglige ledelse.
* forvalte foreningens eiendeler/eiendom herunder føre kontroll med foreningens økonomi.
* etter behov oppnevne komiteer/grupper eller personer til å løse spesielle oppgaver eller å jobbe med prosjekter.
* etter beste evne søke å oppfylle foreningens formål.
* representere foreningen utad.

	1. Styret holder møte når leder bestemmer eller et flertall av styremedlemmene forlanger det.
	2. Det skal skrives referat fra styremøtet som sendes styremedlemmer og varamedlemmer.
	3. Styret kan utpeke en nestleder til å lede/representere styret i leder sitt fravær.
	4. Styrebeslutninger krever alminnelig flertall. Ved stemmelikhet har leder, og nestleder i leders fravær, dobbeltstemme.
	5. Styret kan delegere ansvar og oppgaver etter behov.
	6. Regnskapsåret går fra 1/1 – 31/12.
	7. Styret er vedtaksdyktig når minst 3 styremedlemmer/varamedlemmer er til stede, deriblant leder eller nestleder. Ved kun 3 fremmøtte må gyldig vedtak være enstemmig.

#### §8. Medlemsmøter, arbeidsmøter og årsplan

* 1. Medlemsmøter avholdes når styret finner det nødvendig. Disse skal bekjentgjøres minst 7 dager forut. Det skal avholdes minst ett medlemsmøte mellom hvert årsmøte.
	2. Arbeidsmøter i grupper/komiteer avholdes etter behov og/eller i henhold til årsplan.
	3. Handlingsplanen, som skisserer årets oppgaver og aktiviteter, vedtas av årsmøtet.

**§9. Vedtektsendringer**

* 1. Vedtektsendringer krever 2/3 flertall av de avgitte stemmene og må vedtas på ordinært eller ekstraordinært årsmøte. Endringer trer i kraft umiddelbart.

#### §10. Oppløsning. Sammenslutning. Deling.

10.1     Oppløsning av foreningen kan bare behandles på ordinært årsmøte. Blir oppløsning vedtatt med minst 2/3 flertall, innkalles ekstraordinært årsmøte 3 måneder senere. For at oppløsning skal skje, må vedtaket gjentas med 2/3 flertall. Det kan velges et avviklings-styre som skal forestå avviklingen. Om intet valg foretas, får det ordinære styret stilling som avviklingsstyre.

10.2     Beslutning om disponering av foreningens frie midler gjøres på det ekstraordinære årsmøtet, ref. § 10.1.
Midlene kan kun disponeres til tiltak/støtte til tiltak innenfor foreningens vedtatte interesseområde, jfr. § 3.1. Ingen medlemmer har krav på foreningens midler eller andeler av disse.

10.3     Ved oppløsning av foreningen vil bestemmelser om avhending av Klokkergården komme til anvendelse:

            a) Eiendommen kan tilbake-skjøtes vederlagsfritt til Ringerike Kommune
b) Eiendommen kan ikke selges uten samtykke fra Ringerike Kommune

10.4     Sammenslutning med andre foreninger eller deling av foreningen anses ikke som oppløsning. Vedtak om sammenslutning/deling og nødvendige vedtektsendringer i denne forbindelse treffes i samsvar med bestemmelsene om vedtektsendringer (§ 9). Styret skal i denne forbindelse utarbeide en plan for sammenslutning/deling som årsmøtet skal stemme over. Ved sammenslutning eller deling skal det innhentes samtykke fra foreningens eventuelle kreditorer, samt fra Ringerike Kommune hva Klokkergården angår.

10.5 Bestemmelser om Klokkergården som angitt i pkt 10.3 og 10.4 kan ikke endres uten etter avtale med Ringerike kommune.